stanford-oval/wikipedia huggingface dataset:
Luettelo televisiosarjan Maalaiskomedia henkilöistä
Hakkaraiset, Turpeinen > Urmas Hakkarainen

Urmas Hakkarainen (es. Matti Tuominen) on aluksi Kuusniemen kunnanvaltuuston puheenjohtaja, mutta joutuu vankilaan silloisen kunnanjohtaja Ahti Kiisken kanssa epäonnistuneen kanalatuhopolton ja Urmaanlinnan rakennusprojektin takia. Hakkaraisen tontti ja talo pakkohuutokaupataan Mooseksen perinnössä kolmella miljoonalla markalla P. A. Turpeiselle, mutta Turpeinen antaa talon Urmakselle takaisin.
Hakkaraiset, Turpeinen > Virpi Hakkarainen

Virpi Hakkarainen (ent. Juurikkala, es. Anne Niilola) on Urmaksen tytär. Hän on ammatiltaan poliisi, kunnan nuoriso-ohjaaja ja hieroja.
Hakkaraiset, Turpeinen > Armas V. Hakkarainen

Armas V. Hakkarainen (es. Matti Nurminen) on Urmaksen veli ja Virpin kummisetä. Armas omistaa Urmaan Lähteen ja on kunnanhallituksen puheenjohtaja. Hahmo on mukana vain tuotantokaudella Turvetta ja timantteja.
Hakkaraiset, Turpeinen > Viola Turpeinen

Viola Turpeinen (es. Tuija Vuolle) on P. A. Turpeisen vaimo, joka on kyllästynyt Kuusniemen pieniin ympyröihin. Hän hoitaa Turpeisen baaria, jota on hänen mukaansa kutsuttava lounasravintolaksi. Viola ottaa sarjan edetessä eron Turpeisesta ja muuttaa Tampereelle. Hän kuitenkin palaa Kuusniemelle, jossa hän asuu Armas Hakkaraisen kanssa maatilalla, jonka tämä peri veljeltään Urmakselta. Viola on ollut useaan kertaan töissä Tampereella Tammerissa. Hänellä on Tampereella kampaamo, joka yllättäen hyötyy Kuusniemeltä peräisin olevasta mudasta. Viola ei siedä Turpeista vähävaraisena asennusyrittäjänä, mutta alkaa juosta tämän perässä kun Turpeinen on perinyt kymmeniä miljoonia. Turpeisen uuden vaimon, eli entisen baariapulaisensa kanssa Viola ei tule ensinkään toimeen.
Jortikat > Hillevi Jortikka

Hillevi Jortikka (es. Marja-Leena Syvänen) on kauppias ja kirkkovaltuuston puheenjohtaja. Hillevin kauppa Jortikan Valinta menee kuitenkin konkurssiin sivuliikkeen hyvän menestyksen takia. Mooseksen perinnössä Hillevi toimii hetken aikaa Kuusniemen kunnanjohtajana kunnes luovuttaa tehtävän Suvi Pohdolle. Hillevin mukaan on myös sarjassa nimetty tanssilava Kesä-Hillevi. Hillevi tekee paljon yhteistyötä sarjan antagonistien kanssa, mutta hän toimii hyvässä uskossa ja kuvittelee näiden olevan vilpittömiä. Hillevi on moralisoiva ja yksitotinen.
Jortikat > Toivo Jortikka

Toivo "Topi" Jortikka (es. Pertti Itkonen) on Hillevi Jortikan aviopuoliso ja entinen kauppias, joka sittemmin lähtee Hilleviä pakoon.
Jortikat > Lasse Jortikka

Lasse "Late" Jortikka (es. Panu Vauhkonen) on Hillevin ja Toivon poika. Hän ajaa myymäläautoa, mutta joutuu lopettamaan starttimoottorin rikkouduttua. Sittemmin Lasse ja hänen aviopuolisonsa Paula Jortikka pitävät tanssilava Kesä-Hilleviä Urmaansaaressa. Lassen isoisä on Nikolai Jortikka. Lasse tulee mukaan tuotantokaudella Peräkamaripojat ja jatkaa kahdella seuraavalla kaudella.
Jortikat > Paula Jortikka

Paula "Paukku" Jortikka (o.s. Lemetty, es. Kaija Kaikkonen) tulee sarjaan mukaan Peräkamaripojissa. Hän rakastuu Lasseen ja Lasse häneen. Late ja Paukku ovat sarjan subrettipari. Molemmat ovat iloluontoisia ja vahvasti tyypiteltyjä. Heidän tiellään kohti avioliittoa on vain yksi mutka, Hillevi. Paukku tulee kuitenkin toimeen kutakuinkin jokaisen kanssa, edes anoppiehdokas ei ole poikkeus. Paukun ja Laten elämään piirretään synkkiä sävyjä vasta tuotantokaudella Turvetta ja timantteja, sillä Paukku ei ole tullut raskaaksi. Paukku on musikaalinen soittimenaan haitari.
Pohdot, Mielonen > Matias Pohto

Matias Aleksanteri Pohto (es. Jarkko Tiainen) on Kuusniemen kirkkoherra ja rovasti Poutiaisen seuraaja. Pohto on kotoisin Etelä-Pohjanmaalta. Hän on alkuun poikamies ja varsin tavoiteltu. Matias menee naimisiin Suvi-Tuuli Aaltosen kanssa, ja avioliitto muodostuu pääpiirteissään onnelliseksi.
Pohdot, Mielonen > Raineri Pohto

Raineri Pohto (es. Juuso Halonen) on Matiaksen ja Suvin poika.
Pohdot, Mielonen > Suvi Pohto

Suvi Tuuli Pohto (o.s. Aaltonen, es. Miia Nuutila) on Kuusniemen kulttuurisihteeri ja sittemmin kunnanjohtaja.
Pohdot, Mielonen > Minttu Pohto

Minttu Pohto (es. Mandi Ojala) on Matiaksen ja Suvin tytär.
Pohdot, Mielonen > Rainer Mielonen

Rainer Mielonen (es. Ahti Kuoppala) on Suvin eno ja Kuusniemen kunnan pahin häirikkö Maalaiskomedian antagonistien näkökulmasta. Rainer ottaa Suvin hoiviinsa, kun tämä saapuu Kuusniemelle. Hän varoittaa sekä Suvia että Matiasta Kuusniemen konnista. Ahti Kuoppalan näyttelemä Rainer on mukana tuotantokaudella Vain muutaman huijarin tähden. Nykyään Rainer asuu Lapissa.
Fräntilät > Oskari Fräntilä

Oskari Fräntilä (es. Karri Lämpsä) on matkailuperheyrityksen omistaja ja työntekijä. Hän ihastuu ja rakastuu televisiotoimittaja Veera Ketoon ja muuttaa tämän kanssa Lappiin. Hahmo on mukana vain Peräkamaripojissa.
Fräntilät > Lilja Fräntilä

Lilja Fräntilä (es. Tuija Piepponen) on Oskarin äiti. Lilja on maatilan emäntä ja matkailuyrityksen omistaja. Hahmo on mukana vain Peräkamaripojissa.
Piipariset > Ilmari Piiparinen

Dir. cant. Ilmari Piiparinen (es. Tom Lindholm) on Kuusniemen seurakunnan kanttori ja kuuluu myös kunnanvaltuustoon. Piiparinen on alkoholisti, joka kuitenkin raitistuu sen jälkeen kun löytää itselleen naisen. Hän aloittaa tosin juomisen uudestaan, mutta esittää vaimolleen ja ystävilleen olevansa raitis. Turhaan, sillä he kaikki tietävät totuuden. Piiparinen soittaa urkuja ja harmonikkaa. Hän voittaa Kultainen Harmonikka -kilpailun säveltämällään kappaleella ja soittaa tanssilava Kesä-Hillevin avajaistansseissa. Nuorempana hän on ollut mukana soittamassa pelastusarmeijassa.
Piipariset > Hellä Lehmus-Piiparinen

Hellä Lehmus-Piiparinen (es. Katariina Kuisma) on Helsingistä kotoisin oleva Kuusniemen vt. kanttori. Hän on Ilmari Piiparisen morsian ja myöhemmin vaimo.
Piipariset > Unto Piiparinen

Unto Aaron Piiparinen (es. Eero Pekkonen) on Ilmari Piiparisen veli. Hän esiintyy lyhyesti Turvetta ja timantteja -sarjan lopussa.
Muut henkilöt > Ahti Kiiski

Ahti Kiiski (es. Jukka Pitkänen) on Vain muutaman huijarin tähden -sarjassa Kuusniemen kunnanjohtaja, mutta joutuu vankilaan Hakkaraisen kanalan polttoyrityksen takia. Mooseksen perinnössä Kiiski edustaa EkoKompostor Oy:tä, joka yrittää ostaa Urmaankalliota ja tehdä sinne ydinjätteen varastointipaikan, mutta hanke epäonnistuu. Turvetta ja timantteja -sarjassa Kiiski yrittää tehdä bisnestä Armas Hakkaraisen kanssa myymällä pullotettua lähdevettä, mutta suunnitelmat muuttuvat kun he saavat Kylmälehdon avulla selville, että Hakkaraisen omistamasta maasta löytyy timanttisuoni. Timanttikaivos-suunnitelmat kuitenkin epäonnistuvat ja Turpeinen avaa maalle timanttikaivoksen. Kiiski seurustelee Vain muutaman huijarin tähden -sarjassa Virpi Hakkaraisen kanssa, mutta suhde päättyy käytännössä jo ensimmäisen jakson alussa. Kiiski yrittää sen jälkeen useaan otteeseen saada Virpiä itselleen takaisin. Kiiski lopulta alkaa seurustelemaan Virpin kanssa Turvetta ja timantteja -sarjassa ja Virpi ottaa avioeron miehestään Pentti Juurikkalasta.
Muut henkilöt > Valdemar Åkerlund

Valdemar Åkerlund (es. Kari Manninen), jota kutsutaan yleensä nimellä Valtsu, on töissä Turpeisen autokorjaamolla, mitä ennen hän on työskennellyt Hakkaraisen kanalassa. Valdemar purkaa Vanhan Mielosen päätalon Hakkaraisen käskystä. Ennen sarjan tapahtumia Valdemar on ollut töissä Volvolla Ruotsissa. Lippalakkipäisen Valtsun rooli suurenee, kun hän tapaa hehkeän Eijan.
Muut henkilöt > Rovasti Volmari Poutiainen

Rovasti Volmari Poutiainen (es. Juhani Niemelä) on Kuusniemen kirkkoherra ennen Pohdon tuloa. Poutiainen muuttaa Kylmäkoskelle, menee naimisiin Valma Ala-Viehkon kanssa ja kuolee ennen Turvetta ja timantteja -sarjan tapahtumia. Poutiainen vihkii Vain muutaman huijarin tähden -sarjan lopussa Suvin ja Matiaksen.
Muut henkilöt > Valma Ala-Viehko-Poutianen

Valma Ala-Viehko-Poutianen (es. Tuire Salenius) on pappilan taloudenhoitaja ja myöhemmin rovasti Poutiaisen aviopuoliso. Hän puhuttelee ihmisiä usein yksikön kolmannessa persoonassa: "Haluaako hän lisää kahvia?". Valma haluaa jatkaa Poutiaisen aikaisia tapoja myös Matiaksen astuessa kirkkoherran virkaan. Matias puolestaan ei niinkään välitä niistä, mutta hän ei henno loukata Valman tunteita. Valma työskentelee sivutoimisesti terveyskeskuksen vastaanotossa, ja hän haluaa mitata kuumeen jokaiselta asiakkaalta – myös niiltä, jotka eivät ole varsinaisesti potilaita. Valma lähtee Poutiaisen matkaan Vain muutaman huijarin tähden -sarjassa. Hän on tämän kanssa aviossa seitsemän ihanaa vuotta.
Valma palaa Kuusniemelle Turvetta ja timantteja -sarjassa. Hänet pestataan vanhaan toimeensa terveyskeskukseen. Hän asuu pappilassa ja toimii pappilan herrasväen lastenhoitajana. Suvi ei sulata Valmaa lainkaan, jolloin Matias joutuu kahden tulen väliin. Tilanne kuitenkin ratkeaa kaikin puolin onnellisesti. Varma Kylmälehto osoittaa kiinnostusta Valmaan ensimmäisellä tuotantokaudella. Turvetta ja timantteja -sarjassa Valma on saanut tarpeekseen Varman vaarallisista oikuista ja hän kiinnostuu lääkäri Voivalinista.
Muut henkilöt > Varma Kylmälehto

Varma Kylmälehto (es. Ilkka Korhonen) on ensimmäisessä sarjassa kukka- ja hautauspalveluyrittäjä sekä 
Kuusniemen kirkkovaltuuston entinen puheenjohtaja. Sittemmin hänellä on jätteenpoistoyritys "Jätektör KY Varma Kylmälehto." Kylmälehto käyttää puheissaan sivistyssanoja omintakeisesti. Hänellä on haulikko ja dynamiittia, ja hän tekee kaiken joko Hakkaraisen tai Kiisken käskystä, tosin omalla tavallaan. Hän räjäytti vahingossa oman autonsa ja Urmaan lähteet. Varma oli ihastunut Valma Ala-Viehkoon jo 1983 ja palaa aloitussarjassa piirittämään tätä kirkkoherra Poutiaisen lähdettyä.
Muut henkilöt > Holger Voivalin

Holger Voivalin (es. Pekka Lukka) on Kuusniemen kunnanlääkäri sekä kunnanhallituksen varapuheenjohtaja. Sarjassa Turvetta ja timantteja hän jää eläkkeelle kunnanlääkärin virastaan. Vapaa-ajallaan Voivalin on intohimoinen kalastaja.
Muut henkilöt > Veera Keto

Veera Keto (es. Sari Havas) on mukana vain Peräkamaripojissa. Hän muodostaa romanttisen pääparin Oskari Fräntilän kanssa. Veera on televisiotoimittaja, joka saapuu Heimon ja Auliksen kanssa Kuusniemelle tekemään dokumenttia maaseudun poikamiehistä. Hän ottaa valehenkilöllisyyden ja työskentelee kesätuuraajana Turpeisen baarissa. Veeran ja Oskarin lempi lopahtaa, kun Veera ei paljasta oikeaa henkilöllisyyttään ajoissa Oskarille. Lopulta he kuitenkin päätyvät onnellisesti parisuhteeseen.
Muut henkilöt > Ave Sulander

Ave Sulander (aiemmin Auvo Sulonen, es. Pertti Sveholm) on Kuusniemen elinkeinoasiamies, mutta joutuu vankilaan Turpeisen ryöstöyrityksestä ja yritettyään huijata Fräntilän tilan itselleen. Sulander esiintyy myös Maalaiskomedioita edeltävään aikaan sijoittuvassa Matkalaukkukostaja-sarjassa (tuolloin nimellä Auvo Sulonen), jossa hän pyörittää konkurssikypsää Sulosen huvilaveistämöä. Sulonen polttaa Tienpään Oskarin mökin ja joutuu vankilaan, josta vapauduttuaan saapuu Kuusniemelle uuden identiteetin turvin.
Muut henkilöt > Heimo Hujanen

Heimo Hujanen (es. Kari Sorvali) on Matkalaukkukostaja-sarjassa pankinjohtaja ja Auvo Sulosen rikostoveri. Peräkamaripojat-sarjassa Hujasella on oma elokuvastudio, jossa myös Närhi on töissä. Jo Matkalaukkukostajissa intohimoisena juoksijana tunnettu Hujanen hurahtaa soutamiseen ja vetää itsensä aivan piippuun. Hujasen huonetoverina majoittuva Närhi hermostuu usein Hujasen pakkomielteisestä ja äänekkäästä soutulaitteen soutamisesta.
Muut henkilöt > Aulis Närhi

Aulis Närhi (es. Kunto Ojansivu) on Hujasen elokuvayhtiössä kuvaajana. Aulis onnistuu kuvaamaan Sulanderin paon poliiseja pakoautosta käsin ja esittää sen myöhemmin televisio-ohjelmassaan Rikos Närhi.
Muut henkilöt > Pentti Juurikkala

Pentti Juurikkala (es. Asko Sahlman) on Kuusniemen toinen poliisi, arvoltaan ylikonstaapeli. Toinen on Myllyniemi, sen jälkeen Virpi Hakkarainen, jonka jälkeen kuvaan tulee Viivi Kaisla.
Muut henkilöt > Konstaapeli Myllyniemi

Myllyniemi (es. Pertti Koivula) esiintyy ainoastaan Vain muutaman huijarin tähden -sarjassa ja toimii siinä Kuusniemellä poliisina.
Muut henkilöt > Viivi Kaisla

Viivi Kaisla (es. Tiina Oksanen) on Juurikkalan työpari tuotantokaudella Turvetta ja timantteja. Kaisla ihastuu Juurikkalaan, ja alkaa vauhdittaa Juurikkalan jo valmiiksi kulahtaneen avioliiton sortumista. Rotevarakenteisella Kaislalla on poliisien Pohjoismaiden mestaruus penkkipunnerruksessa ja hän onkin poliisikaksikosta parempikuntoisempi kuin munkinsyöntiin erikoistunut Juurikkala.
Muut henkilöt > Eija Salokangas

Eija Salokangas (es. Liisa Peltonen) on mukana sarjoissa Mooseksen perintö ja Turvetta ja timantteja. Hän toimii Kuusniemen peruskoulun epäpätevänä opettajana. Turpeinen pestaa hänet taksikuskiksi kesän ajaksi. Eijan ammatti on sairaanhoitaja ja hän lähtee Mooseksen perinnön jälkeen opiskelemaan lääkäriksi. Hän palaa Kuusniemelle Turvetta ja timantteja -sarjassa. Tuolloin hän toimii terveyskeskuksen lääkärinä. Eijan ja Valtsun romanttinen suhde kehittyy hiljalleen.
Muut henkilöt > Reutu

Reutu (es. Erkki Hetta) on Hakkaraisen hommissa, mutta ottaa lopputilin ja liittyy Turpeisen konserniin. Reutu puhuu Lapin murretta eli esimerkiksi "Mie hyppään seurhaavaa pohose junhaa..." Nykyään Reutu asuu kotiseuduillaan Lapissa. Hän esiintyy vain sarjassa Turvetta ja timantteja.
Henkilöt joita ei näytetä > Mooses Turpeinen

Mooses Turpeinen on P.A. Turpeisen isä ja entinen huoltamoyrittäjä, joka on kuollut vuonna 1973. Testamenttasi koko omaisuutensa pojalleen sillä ehdolla, että huoltoaseman vintti on perinpohjaisesti siivottu.
Henkilöt joita ei näytetä > Niiranen

Niiranen on henkilö, josta sarjassa mainitaan usein, mutta häntä ei ole sarjassa nähty kertaakaan. Niiranen on seurakunnan suntio ja kuuluu kunnanvaltuustoon. Niiranen on Hakkaraisen sukulaisia.
Tuija Vuolle Violana
Peräkamaripoikien pääpari Oskari (Karri Lämpsä) ja Veera (Sari Havas) sekä muutamat muut keskeiset hahmot eivät ole mukana muiden tuotantokausien jaksoissa.
Tuire Salenius Valmana
Abdirahim Hussein

| Abdirahim Hussein |
| --- | --- |
 Hussein vuonna 2011
Henkilötiedot
Syntynyt: 21. lokakuuta 1978 (ikä 46) Mogadishu, Somalia
Ammatti:  radiotoimittaja, taksinkuljettaja, poliitikko
Lapset:  neljä
Aiheesta muualla
Kotisivu
Abdirahim ”Husu” Hussein Mohamed (somaliksi Cabdiraxiim Xuseen Maxamed) (s. 21. lokakuuta 1978 Mogadishu, Somalia) on suomalainen, somalialaissyntyinen radiotoimittaja ja entinen sosialidemokraattinen poliitikko. Hän toimi Helsingin Keskustanuorten puheenjohtajana kaksi kautta vuosina 2007–2008. Hän on entinen Helsingin kaupunginvaltuutettu (sd), yhteisöpedagogi ja konsultti. Erottuaan keskustasta hän liittyi SDP:n riveihin elokuussa 2016.
Poliittinen toiminta

Vuodesta 2013 Hussein on toiminut Helsingin kaupungin tasa-arvotoimikunnan jäsenenä. Hän on ollut aiemmin myös Helsingin kaupungin maahanmuutto- ja kotoutumisasioiden neuvottelukunnan jäsen ja vaalitarkkailija Suomen mandaatilla Somalimaan presidenttivaaleissa. Hän oli ehdolla eduskuntaan keskustan listalta Helsingin vaalipiirissä vuoden 2011 eduskuntavaaleissa, sai 227 ääntä eikä tullut valituksi. Vuoden 2012 kunnallisvaaleissa hän sai Helsingissä 347 ääntä ja ylsi varasijalle. Vuoden 2015 eduskuntavaaleissa hän sai 1 349 ääntä eikä tullut valituksi. Kesäkuussa 2016 Hussein ilmoitti eroavansa keskustasta muun muassa koulutukseen ja kehitysapuun kohdistuneiden leikkausten johdosta. Hänet valittiin Helsingin kaupunginvaltuustoon vuoden 2017 kuntavaaleissa SDP:n edustajaksi 985 äänellä.
Hussein on kieltänyt, että Suomessa olisi tehty ainoatakaan naisen sukupuolielinten silpomista, ja sanonut, ettei hän ei tiedä ainuttakaan tapausta, jossa tyttö olisi viety Somaliaan leikattavaksi. Syyskuussa 2017 julkaistun ympärileikkausraportin kirjoittaja, Fenix Helsingin puheenjohtaja Ujuni Ahmed piti Husseinin kommentteja ongelman vähättelynä. Järjestön raportissa oli haastateltu suomalaisia tyttöjä, joka vietiin ympärileikattavaksi Somaliaan, Egyptiin, Iraniin ja Syyriaan.
Lausuntoja mediassa

Hussein myönsi syksyllä 2017 levittäneensä blogissaan väärää tietoa niin sanotusta "Vantaan muslimipuukotuksesta." Husseinin mukaan muutama kantasuomalainen mies oli lähestynyt kahta poikaa kysyen, ovatko nämä muslimeja ja telonut heitä puukolla siten että yksi poika olisi joutunut teho-osastolle kriittisessä kunnossa. Hussein kirjoitti jutelleensa toisen uhrin äidin kanssa. Nousseen kohun seurauksena poliisi oikaisi väitteitä. Poliisin mukaan asianomistajia on vain yksi ja tapahtumapaikalla todettiin, ettei asianomistaja tarvitse ensiapua tai sairaalahoitoa. Poliisin mukaan tapaukselle ei myöskään löytynyt rasistista motiivia.
Heinäkuussa 2019 Hussein väitti Twitterissä kaikkia perussuomalaisia ja heidän kannattajiaan rasisteiksi. Muun muassa perussuomalaisten kansanedustaja Jouni Kotiaho teki tutkintapyynnön epäillen Husseinin kiihottaneen kansanryhmää vastaan ja loukanneen Kotiahon kunniaa. Twiiteistä ei aloitettu esitutkintaa, koska tutkinnanjohtajan mukaan puolueen kannattajat tai äänestäjät eivät nauti vakaumuksen suojaa kiihottamista vastaan eivätkä ole tunnistettava ihmisryhmä.
Hussein ilmoitti elokuussa 2019 saaneensa uhkauskirjeen, jossa oli mukana hirttoköysi. Hän julkaisi kirjeestä valokuvan Twitterissä. Kirje päättyi sanoihin ”Ku Kluk Klan tulee ja näyttä sinule kaapi paika”. Hussein teki viestistä rikosilmoituksen, ja poliisi käynnisti tutkinnan nimikkeillä laiton uhkaus ja vainoaminen.
Lausuntoja mediassa > Vuoden 2019 taksikyytikohu

Hussein väitti marraskuussa 2019 Twitter-tilillään, että hän oli poistanut kuljettamastaan taksista rasistisesti käyttäytyneen asiakkaan. Taksi Helsingin mukaan auton lokitiedot kuitenkin paljastivat, että Husseinin väittämää ei ollut tapahtunut. Hussein myönsi valehdelleensa tapahtumista. Valehtelun paljastuttua hän kirjoitti Facebookiin uuden version, jossa hän kertoi joutuneensa kyseisenä viikonloppuna kolmesti rasistisen haukkumisen kohteeksi. Husseinin mukaan se oli jäänyt ”kummittelemaan” ja hänelle oli jäänyt tunne, että heidät olisi pitänyt poistaa kyydistä. Alkuperäisellä twiitillään hän kertoi halunneensa herättää keskustelua ulkomaalaistaustaisten taksikuskien kokemasta rasismista. Valehtelun ja luottamuspulan vuoksi SDP:n valtuustoryhmä erotti Husseinin kesäkuun 2020 loppuun saakka. Taksi Helsinki antoi Husseinille huomautuksen.
Muu julkinen toiminta ja työelämä

Hussein teki nuorena töitä muun muassa vanhusten hoitajana, rakennustyömaalla, siivoojana ja laivalla tiskarina. Hän on toiminut myös tulkkina ja toimittajana sekä järjestötöissä ja kansainvälisen kaupan konsulttina. Yrittäjyyttä hän kokeili vuoden päivät.
Hussein on ollut ideoimassa ja järjestämässä Suomen monikulttuurista itsenäisyyspäiväjuhlaa vuodesta 2006 alkaen Berde ry:n kanssa. Hussein on toiminut myös Berde ry:n toiminnan- sekä puheenjohtajana.
Tammikuusta 2013 Hussein alkoi juontaa Yle Puheella esitettävää radio-ohjelmaa Ali ja Husu yhdessä stand up -koomikko Ali Jahangirin kanssa. Vuonna 2014 Etnisten suhteiden neuvottelukunta (ETNO) myönsi ohjelmalle ensimmäistä kertaa jaetun Vuoden asenteellisin mediateko -palkinnon perusteina ohjelman ajankohtaisuus sekä sen tapa tuoda esiin monikulttuurisen Suomen monia kasvoja ja näkemyksiä.
Vuonna 2015 Hussein sai Suomen PENin sananvapauspalkinnon. Ohjelman viimeinen osa kuultiin kanavalla 2. kesäkuuta 2016.
Hussein ajaa myös taksia osa-aikaisena.
Muu julkinen toiminta ja työelämä > Sosiaalietuuksien väärinkäyttö ja petostuomiot

Hussein on tuomittu 2000-luvulla kolmeen kertaan petoksista, jotka kaikki koskivat sosiaalietuuksien väärinkäyttöä. Vuonna 2001 Hussein tuomittiin siitä, että hän oli erehdyttänyt Kelaa maksamaan itselleen perusteettomasti työmarkkinatukea, vaikka teki samaan aikaan töitä. Petokset tapahtuivat vuosina 1999–2000. Vuoden 2002 tuomion mukaan Hussein oli hankkinyt oikeudetonta taloudellista hyötyä jättämällä ilmoittamatta toimeentulotukea maksavalle Turun kaupungin sosiaalilautakunnalle työssäolostaan. Petos ajoittui vuosille 1998–2000. Hussein tuomittiin uudelleen vuonna 2006 perusteettoman toimeentulotuen nostamisesta. Hussein jätti kertomatta tuomioistaan SDP:lle liittyessään puolueeseen, vaikka lomakkeessa kysyttiin mahdollisista rikostuomioista. Tuomiot tulivat julkisuuteen vasta Husseinin jäätyä kiinni valehtelusta taksitapauksen yhteydessä marraskuussa 2019.
Yksityiselämä

Hussein muutti Suomeen 15-vuotiaana vuonna 1994. Hän on naimisissa ja hänellä on neljä lasta.
Kirjallisuutta

Hussein, Abdirahim ja Hattula, Markku: Minä Husu, suomalialainen. Minerva Kustannus, 2017.
Aiheesta muualla

Abdirahim Husseinin kotisivut (Arkistoitu – Internet Archive)
Yle Areena - Ali ja Husu
| --- | --- |
Auktoriteettitunnisteet: Taiteenala :  MusicBrainz
Phantom Stranger

Phantom Stranger (epäviralliselta suomennokseltaan Aavemuukalainen) on DC Comicsin julkaisemissa amerikkalaisissa sarjakuvissa esiintyvä supersankari, jonka paranormaali alkuperä on määrittelemätön ja joka taistelee salaperäisiä ja okkulttisia voimia vastaan, toisinaan Vertigon alaisissa sarjakuvissa. Hahmo esiintyi ensimmäisen kerran Phantom Stranger #1 lehdessä elo/syyskuussa 1952 ja hänet loivat John Broome, Carmine Infantino ja Sy Barry. Hahmo on tullut tunnetuksi Oikeuden Puolustajien liittolaisena ja Justice League Dark ryhmän jäsenenä. Phantom Stranger tunnetaan paremmin roolistaan ​​muiden sankareiden, kuten Justice Leaguen, yliluonnollisena avustajana. Hänen asemansa joko täys-, vara- tai kunniajäsenenä on kiistanalainen.
Muussa mediassa > Animaatio

Phantom Stranger esiintyi animaatiosarjan Batman – pelottomat jaksossa "Chill of the Night!", jossa häntä ääninäytteli Kevin Conroy. Jaksossa Aave ja Phantom Stranger seurasivat Batmania lyödessään vetoa siitä mitä tapahtuu kun he paljastavat Batmanille tämän vanhempiensa murhaajan henkilöllisyyden. Phantom Stranger yrittää pitää Batmanin oikealla tiellä kun taas Aave yrittää houkutella Batmanin koston tielle. Aave ei kuitenkaan onnistu vakuuttamaan Batmania tappamaan Joe Chilliä, joka murhasi hänen vanhempansa. Chill kuitenkin kuoli, kun katto putosi hänen päälleen, josta Phantom Stranger vihjaili Aaveelle mahdollisesta aiheuttamisesta.
Phantom Stranger esiintyi Young Justice animaatiosarjan jaksossa "Odnu!", jossa häntä ääninäytteli D. B. Woodside.
Phantom Stranger esiintyi animaatioelokuvassa DC Showcase: The Phantom Stranger, jossa häntä ääninäytteli Peter Serafinowicz.
Muussa mediassa > Televisiossa

Phantom Stranger esiintyi vuoden 2019 Swamp Thing televisiosarjassa, jossa häntä esitti Macon Blair.